Tone Sofie Aglen

Tone Sofie Mosebekk Aglen (født 1977) er en norsk journalist og tidligere politiker (Sp og SV). Hun har siden 2022 vært politisk kommentator i NRK Nyheter. Hun har tidligere vært kommentator i VG og politisk redaktør i Adresseavisen.

 Biografi 
Hun ble født i Oslo og vokste opp på Gjerdinga på Trøndelagskysten.

Hun har mastergrad i statsvitenskap fra NTNU fra 2006, emner i organisasjon og ledelse fra Universitetet i Nordland samt tilleggsutdannelse i ledelse og nordisk språk og litteratur.

Aglen var medlem av Nærøy kommunestyre 1999–2007 og Nord-Trøndelag fylkesting 2003–2007, valgt for SV. Hun var nestleder i Nord-Trøndelag SV og medlem av SVs internasjonale utvalg, men brøt med partiet i 2006. Aglen var medlem av Trondheim bystyre og formannskap for Senterpartiet 2007–2011. Hun har vært styremedlem i TrønderBilene, Helse Midt-Norge, Filmfest Trondheim og Norsk Helsenett og styreleder i Rusbehandling Midt-Norge.

Aglen var medlem av Trondheim bystyre og formannskap for Senterpartiet 2007–2011. Hun var rådmann i Moskenes kommune i 2011 og kommunikasjonssjef i SIVA i Trondheim 2011–2014.

I 2014 ble hun politisk kommentator i Adresseavisen i Trondheim, og i november 2016 politisk redaktør. I 2019 ble hun ansatt som kommentator i VG, og i 2022 som politisk kommentator i NRK, som Magnus Takvams etterfølger.-Jeg føler meg litt som en stalker - Portrettintervju i Aftenposten 5. august 2022

 Referanser 

 Eksterne lenker 




Kategori:Norske journalister
Kategori:Norske statsvitere
Kategori:Norske kommunikasjonsfolk
Kategori:Rådmenn
Kategori:NRK-journalister
Kategori:Journalister i VG
Kategori:Lokalpolitikere i Trondheim
Kategori:Sp-politikere i Sør-Trøndelag
Kategori:Lokalpolitikere i Nærøy
Kategori:SV-politikere i Nord-Trøndelag
Kategori:Vararepresentanter til Stortinget
Kategori:Alumni fra NTNU
Kategori:Personer fra Nærøy kommune